કોર્ટના ચુકાદા બાદ ભાજપ અને કોંગ્રેસ વચ્ચે આરોપ-પ્રત્યારોપનું રાજકરણ ગરમાયું છે. ભાજપના નેતા અને રાજ્યના નાયબ મુખ્યમંત્રી નીતિન પટેલે આ ચુકદાને સત્યના જય સાથે સરખાવી કહ્યું કે, ‘અમે ગુજરાત હાઈકોર્ટના ચુકાદાને આવકારીએ છીએ. માયાબેન અમારા એક સમયના સાથી હતા અને તેમણે અને તેમના પરિવારે વર્ષો સુધી ખોટા આરોપો સાથે સતામણીનો ભોગ બનવું પડ્યું છે. પરંતુ અંતે સત્યનો વિજય થયો છે. જ્યારે ન્યાયતંત્રને ગુમરાહ કરવા માગતા કોંગ્રેસને તેમનો જવાબ મળી ગયો છે.’